გურიის ეპარქია

გურიის ეპარქია — რუსეთის მართლადიდებელ ეკლესიის დაქვემდებარებაში არსებული ეპარქია 1844-1885 წლებში, რომელიც მოიცავდა საქართველოს ისტორიულ მხარე გურიას. ეპარქიის კათედრა 1882 წლამდე იყო ჯუმათის მონასტერი, შემდეგ ოზურგეთი.

გურიის ეპარქია დაარსდა 1844 წლის 1 აპრილს. გურიის ეპარქია მოიცავდა მანამდე არსებულ შემოქმედის, და ჯუმათის საეპისკოპოსოებს. 1878 წელს გურიის ეპარქიას შეუერთდა ხინოწმინდის საეპისკოპოსო, რომელიც 1877-78 წლების ომში წაართვა რუსეთმა ოსმალეთს. 1884 წლის მონაცემებით გურიის ეპარქიაში იყო სამი მონასტერი (შემოქმედის, ჯუმათის და უდაბნოს) 15 ბერი და სამი მორჩილი. მოქმედებდა 132 ეკლესია, მათგან 102 ქვის, 30 ხისГрузинский экзархат в 1884 году1882 წელს ეპისკოპოსმა ალექსანდრემ საქართველოს მთავარმართებელ ალექსანდრე დონდუკოვ-კორსაკოვს, რომელიც ვიზიტად ოზურგეთში იმყოფებოდა, შესთავაზა გურიის ეპარქიაში გაერთიანებულიყო რუსეთის იმპერიის მიერ ახლადშეერთებული ბათუმი და აჭარა.გაზეთი „დროება“ N145 გვ. 3 1882 წ. 1885 წლის 12 ივნისს გურიის და სამეგრელოს ეპარქიები გაერთიანდა გურია-სამეგრელოს ეპარქიაში.

ეპისკოპოსები
ექვთიმე (წულუკიძე) — 1844-1854
იოანე (იოსელიანი) — 1854-1858
გაბრიელ ტუსკია — 1859-11 სექტემბერი, 1881გაზეთი „დროება“ N192 გვ. 1-2 1881 წ.
ალექსანდრე (ოქროპირიძე) — 1882-1885

იხილეთ აგრეთვე
გურია-სამეგრელოს ეპარქია

სქოლიო

კატეგორია:საქართველოს ყოფილი ეპარქიები
კატეგორია:საქართველოს საეგზარქოსო
კატეგორია:გურიის ისტორია